ddrg/super_eurlex huggingface dataset:
Euroopa Liidu Teataja L 200 , 23/07/1986 Lk 0038 - 0038

Soomekeelne eriväljaanne: Peatükk 3 Köide 21 Lk 0158

Rootsikeelne eriväljaanne: Peatükk 3 Köide 21 Lk 0158



Komisjoni direktiiv, 20. juuni 1986, millega muudetakse direktiivi 66/402/EMÜ teraviljaseemne turustamise kohta (86/320/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [1] viimati muudetud direktiiviga 86/155/EMÜ, [2] eriti selle artikli 2 lõiget 1a ja artiklit 21a, ning arvestades, et: pidades silmas teadus- ja tehnikaalaste teadmiste arengut direktiiviga 66/402/EMÜ reguleeritud liikide ristamise tulemusel saadud hübriidide osas, tuleks kõnealuse direktiivi reguleerimisala laiendada Sorghum bicolor’i ja Sorghum sudanense ristamise tulemusel saadud hübriididele, kuna nende tähtsus ühenduses on kasvanud; teadus- ja tehnikaalaste teadmiste arengut silmas pidades tuleks muuta mainitud direktiivi I lisa, kohandamaks tingimusi, millele peavad vastama sorgoliikide põllukultuurid; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 66/402/EMÜ järgmiselt. 1. Artikli 2 lõike 1 punktile A lisatakse järgmine tekst: "Nimetatud mõiste hõlmab ka järgmisi hübriide, mis on saadud eespool viidatud liikide ristamise tulemusel: Sorghum bicolor (L.) Moench × Sorghum sudanense (Piper) Stapf. | Sorgo ja sudaani sorgo ristamise tulemusel saadud hübriidid. | Kui ei ole sätestatud teisiti, kehtivad eespool nimetatud hübriidide seemne kohta samad standardid või muud tingimused, mis kohalduvad hübriidide saamisel kasutatud iga lähteliigi kohta." 2. I lisa punkti 3 alapunkti C jaotises b lisatakse enne sõnu "sertifitseeritud seeme" sõna "hübriidsortide". 3. I lisa punkti 3 alapunktile C lisatakse järgmine jaotis: "c) Sorghum spp. sünteetiliste sortide või vabalt tolmlevate sortide põllukultuurid peavad vastama järgmistele standarditele: põllukultuuri nende isendite arv, mis ilmselgelt ei ole sordiehtsad, ei tohi olla suurem kui: - üks isend 30 m2 kohta eliitseemne tootmise puhul, - üks isend 10 m2 kohta sertifitseeritud seemne tootmise puhul." Artikkel 2 Liikmesriigid võtavad käesoleva direktiivi järgimiseks vajalikud meetmed hiljemalt 1. juulil 1987. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 20. juuni 1986 Komisjoni nimel asepresident Frans Andriessen [1] EÜT 125, 11.7.1966, lk 2308/66. [2] EÜT L 118, 7.5.1986, lk 23. --------------------------------------------------
Euroopa Liidu Teataja L 066 , 11/03/1987 Lk 0011 - 0011

Soomekeelne eriväljaanne: Peatükk 5 Köide 4 Lk 0090

Rootsikeelne eriväljaanne: Peatükk 5 Köide 4 Lk 0090



Nõukogu direktiiv, 2. märts 1987, millega muudetakse Hispaania ühinemise tõttu direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta (87/164/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemislepingut, eriti selle artikli 2 lõiget 3, ja sellele lisatud ühinemisakti, eriti selle artiklit 396, võttes arvesse komisjoni ettepanekut ning arvestades, et: direktiivi 80/987/EMÜ [1] artikli 1 lõikes 2 sätestatakse, et erandkorras võivad liikmesriigid teatavate töötajarühmade nõuded töötaja töölepingu või töösuhte erilaadi tõttu direktiivi kohaldamisalast välja jätta; nimetatud sätte alusel on Hispaania Kuningriik taotlenud füüsilisele isikule tööd tegevate koduabiliste väljajätmist kõnealuse direktiivi kohaldamisalast nende töösuhte erilaadi tõttu; seetõttu on vaja direktiivi 80/987/EMÜ lisa muuta ühinemisakti II lisa V peatüki punktis 4 sätestatud suuniste kohaselt, ON VASTU VÕTNUD KÄESOLEVA DIREKTIIVI: Artikkel 1 Direktiivi 80/987/EMÜ lisa I jaotist muudetakse 1. jaanuarist 1986 järgmiselt: a) punkti "A. KREEKA" järele lisatakse järgmine punkt: "B. HISPAANIA Füüsilisele isikule tööd tegevad koduabilised."; b) punktid B, C ja D muutuvad vastavalt punktideks C, D ja E. Artikkel 2 Käesolev direktiiv on adresseeritud liikmesriikidele. Brüssel, 2. märts 1987 Nõukogu nimel eesistuja P. de Keersmaeker [1] EÜT L 283, 28.10.1980, lk 23. --------------------------------------------------
Komisjoni direktiiv, 10. veebruar 1987, millega muudetakse esimest direktiivi 80/1335/EMÜ kosmeetikatoodete koostise kontrolliks vajalikke analüüsimeetodeid käsitlevate liikmesriikide õigusaktide ühtlustamise kohta



Euroopa Liidu Teataja L 057 , 27/02/1987 Lk 0056 - 0056

Soomekeelne eriväljaanne: Peatükk 13 Köide 16 Lk 0137

Rootsikeelne eriväljaanne: Peatükk 13 Köide 16 Lk 0137

CS.ES Peatükk 13 Köide 008 Lk 268 - 268

ET.ES Peatükk 13 Köide 008 Lk 268 - 268

HU.ES Peatükk 13 Köide 008 Lk 268 - 268

LT.ES Peatükk 13 Köide 008 Lk 268 - 268

LV.ES Peatükk 13 Köide 008 Lk 268 - 268

MT.ES Peatükk 13 Köide 008 Lk 268 - 268

PL.ES Peatükk 13 Köide 008 Lk 268 - 268

SK.ES Peatükk 13 Köide 008 Lk 268 - 268

SL.ES Peatükk 13 Köide 008 Lk 268 - 268



Komisjoni direktiiv, 10. veebruar 1987, millega muudetakse esimest direktiivi 80/1335/EMÜ kosmeetikatoodete koostise kontrolliks vajalikke analüüsimeetodeid käsitlevate liikmesriikide õigusaktide ühtlustamise kohta (87/143/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, [1] viimati muudetud komisjoni direktiiviga 87/137/EMÜ, [2] eriti selle artikli 8 lõiget 1, ning arvestades, et: teaduslike ja tehniliste andmete alusel on osutunud vajalikuks kohandada tsingi määramise analüüsimeetodit; seepärast tuleks komisjoni direktiivi 80/1335/EMÜ [3] muuta; käesolevas direktiivis sätestatud meetmed on kooskõlas teaduse ja tehnika arenguga kohandamise komitee arvamusega ning kosmeetikatoodete kaubanduses tehniliste tõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 80/1335/EMÜ lisa VI peatükki muudetakse järgmiselt. 1. Punktile 5 lisatakse järgmine tekst: "5.13. Filterpaber, Whatman nr 4 või samaväärne." 2. Punktile 6.1 lisatakse järgmine tekst: "6.1.1. Filtreeritakse, vajaduse korral vaakumpumbaga, ja säilitatakse filtraat. 6.1.2. Ekstraheerimist korratakse 50 ml destilleeritud veega. Filtreeritakse ja ühendatakse filtraadid." 3. Punktis 6.2 asendatakse lahusele viitav number "6.1" numbriga "6.1.2". Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. juuliks 1988. Liikmesriigid teatavad nendest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 10. veebruar 1987 Komisjoni nimel komisjoni liige Grigoris Varfis [1] EÜT L 262, 27.9.1976, lk 169. [2] EÜT L 56, 26.2.1987, lk 20. [3] EÜT L 383, 31.12.1980, lk 27. --------------------------------------------------
Euroopa Liidu Teataja L 071 , 14/03/1987 Lk 0033 - 0033

Soomekeelne eriväljaanne: Peatükk 3 Köide 22 Lk 0240

Rootsikeelne eriväljaanne: Peatükk 3 Köide 22 Lk 0240



Nõukogu direktiiv, 9. märts 1987, millega muudetakse direktiivi 79/117/EMÜ (millega keelustatakse teatavaid toimeaineid sisaldavate taimekaitsevahendite turule viimine ja kasutamine) lisa (87/181/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1978. aasta direktiivi 79/117/EMÜ teatavaid toimeaineid sisaldavate taimekaitsevahendite turule viimise ja kasutamise keelustamise kohta, [1] viimati muudetud direktiiviga 86/355/EMÜ, [2] eriti selle artikli 6 lõiget 3, võttes arvesse komisjoni ettepanekut ning arvestades, et: eespool nimetatud direktiiv näeb ette selle lisa regulaarset muutmist, et võtta arvesse teaduse ja tehnika arengut; on tuvastatud, et nitrofeeni kasutamine taimekaitsevahendina, eriti herbitsiidina, võib mõjuda kahjulikult inimeste ja loomade tervisele; on samuti tuvastatud, et 1,2-dibromoetaani ja 1,2-dikloroetaani kasutamine taimekaitsevahendina, eriti taimede ja pinnase fumigatsiooniks, võib mõjuda kahjulikult inimeste ja loomade tervisele ning omada põhjendamatult kahjulikku mõju keskkonnale, ON VASTU VÕTNUD KÄESOLEVA DIREKTIIVI: Artikkel 1 Direktiivi 79/117/EMÜ lisas asendatakse sõnad "C. Etüleenoksiid" järgmisega: "C. Muud ühendid 1. Etüleenoksiid" ja lisatakse järgmised kanded: "2. Nitrofeen 3. 1,2-dibromoetaan 4. 1,2-dikloroetaan" . Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt: - 1. jaanuariks 1988 nitrofeeni ja 1,2-dibromoetaani puhul, - 1. juuniks 1989 1,2-dikloroetaani puhul. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 9. märts 1987 Nõukogu nimel eesistuja M. Eyskens [1] EÜT L 33, 8.2.1979, lk 36. [2] EÜT L 212, 2.8.1986, lk 33. --------------------------------------------------
Euroopa Liidu Teataja L 273 , 26/09/1987 Lk 0040 - 0040

Soomekeelne eriväljaanne: Peatükk 3 Köide 24 Lk 0130

Rootsikeelne eriväljaanne: Peatükk 3 Köide 24 Lk 0130



Komisjoni direktiiv, 9. september 1987, millega muudetakse kolmandat korda lisa nõukogu direktiivis 79/117/EMÜ, millega keelustatakse teatavaid toimeaineid sisaldavate taimekaitsevahendite turule viimine ja kasutamine (87/477/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1978. aasta direktiivi 79/117/EMÜ teatavaid toimeaineid sisaldavate taimekaitsevahendite turule viimise ja kasutamise keelustamise kohta, [1] viimati muudetud direktiiviga 87/181/EMÜ, [2] eriti selle artiklit 6, ning arvestades, et: teaduse ja tehnika areng muudab vajalikuks teatud muudatuste tegemise direktiivi 79/117/EMÜ lisas; tundub soovitavana teatud ajutiste erandite kustutamine direktiivis kehtestatud keeldude seast, sest vähem ohtlikud töötlemisviisid on nüüdseks kättesaadavad; kõik liikmesriigid on komisjonile teatanud, et nad ei kavatse edaspidi ega enam neid erandeid kasutada; käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 79/117/EMÜ lisa järgmiselt. 1. A osas "Elavhõbedaühendid": a) kandes 4 "Alküülelavhõbedaühendid" asendatakse 2. veeru tekst järgmisega: "suhkrupeedi seemne töötlemine"; b) kandes 5 "Alkoksüalküül ja arüülelavhõbedaühendid" asendatakse 2. veeru tekst järgmisega: "Teravilja- ja suhkrupeedi seemne töötlemine". 2. B osa "Püsivad orgaanilised klooriühendid" 1. kandes "Aldriin" kustutatakse kande b 2. veeru tekstist sõnad "Iirimaa ja". Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 1. jaanuaril 1988. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 9. september 1987 Komisjoni nimel asepresident Frans Andriessen [1] EÜT L 33, 8.2.1979, lk 36. [2] EÜT L 71, 14.3.1987, lk 33. --------------------------------------------------
Nõukogu direktiiv, 25. juuni 1987, millega muudetakse direktiivi 71/316/EMÜ liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta



Euroopa Liidu Teataja L 192 , 11/07/1987 Lk 0046 - 0047

Soomekeelne eriväljaanne: Peatükk 13 Köide 16 Lk 0145

Rootsikeelne eriväljaanne: Peatükk 13 Köide 16 Lk 0145

CS.ES Peatükk 13 Köide 008 Lk 280 - 281

ET.ES Peatükk 13 Köide 008 Lk 280 - 281

HU.ES Peatükk 13 Köide 008 Lk 280 - 281

LT.ES Peatükk 13 Köide 008 Lk 280 - 281

LV.ES Peatükk 13 Köide 008 Lk 280 - 281

MT.ES Peatükk 13 Köide 008 Lk 280 - 281

PL.ES Peatükk 13 Köide 008 Lk 280 - 281

SK.ES Peatükk 13 Köide 008 Lk 280 - 281

SL.ES Peatükk 13 Köide 008 Lk 280 - 281



Nõukogu direktiiv, 25. juuni 1987, millega muudetakse direktiivi 71/316/EMÜ liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta (87/355/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu 26. juuli 1971. aasta direktiivi 71/316/EMÜ (liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta), [4] viimati muudetud direktiiviga 87/354/EMÜ, [5] II lisa tuleb täiendada eraldustähti kujutavate joonistega, kus E tähistab Hispaaniat, EL Kreekat ja P Portugali; kõnealust lisa on tarvis muuta ka joonisel Iirimaad tähistavate eraldustähtede IR asendamiseks eraldustähtedega IRL, ON VASTU VÕTNUD KÄESOLEVA DIREKTIIVI: Artikkel 1 1. Käesolevaga täiendatakse direktiivi 71/316/EMÜ II lisa punktis 3.2.1 märgitud jooniseid eraldustähtedega E, EL ja P ning eraldustähed IR asendatakse eraldustähtedega IRL. +++++ TIFF +++++ +++++ TIFF +++++ 2. Artikkel 2 1. Liikmesriigid jõustavad käesoleva direktiivi täitmiseks vajalikud õigus- ja haldusnormid 31. detsembriks 1987. Liikmesriigid teatavad sellest viivitamata komisjonile. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti. Artikkel 3 Käesolev direktiiv on adresseeritud liikmesriikidele. Luxembourg, 25. juuni 1987 Nõukogu nimel eesistuja H. De croo [1] EÜT C 317, 10.12.1986, lk 8. [2] Euroopa Parlamendi arvamus, 19. juuni 1987. a (Euroopa Ühenduste Teatajas seni avaldamata). [3] EÜT C 150, 9.6.1987, lk 4. [4] EÜT L 202, 6.9.1971, lk 1. [5] EÜT L 192, 11.7.1987, lk 43. --------------------------------------------------
KOMISJONI DIREKTIIV,

22. detsember 1987,

millega muudetakse direktiivi 87/94/EMÜ suure lämmastikusisaldusega ammooniumnitraat-lihtväetiste omaduste kontrolli menetlusi, piiranguid ja detonatsioonikindlust käsitlevate liikmesriikide õigusaktide ühtlustamise kohta

(88/126/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 15. juuli 1980. aasta direktiivi 80/876/EMÜ suure lämmastikusisaldusega ammooniumnitraat-lihtväetisi käsitlevate liikmesriikide õigusaktide ühtlustamise kohta,1 eriti selle artiklit 8,

võttes arvesse nõukogu 18. detsembri 1975. aasta direktiivi 76/116/EMÜ väetisi käsitlevate liikmesriikide õigusaktide ühtlustamise kohta,2 eelkõige selle artikli 9 lõiget 2,

ning arvestades, et:

pärast komisjoni poolt direktiivi 87/94/EMÜ3 vastuvõtmist ilmnes, et direktiivi pikkusest ja tehnilisest keerukusest - analüüsi- ja katsemeetodid pärinevad tehnoloogia eri valdkondadest - ning teksti mitmes keeles vastavusse viimise vajadusest tingituna on vaja teha selles direktiivis teatavaid keelelisi muudatusi ja tehnilisi parandusi4;

need keelelised muudatused ja tehnilised parandused tingivad liikmesriikides kõnesoleva direktiivi järgimiseks vajalike meetmete võtmise tähtaja pikenemise, seetõttu on oluline see tähtaeg edasi lükata;

käesolevas direktiivis sätestatud meetmed on kooskõlas väetisekaubanduses tehniliste tõkete kõrvaldamist käsitlevate direktiivide tehnika arengule kohandamise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 87/94/EMÜ muudetakse järgmiselt.

Artikli 2 lõikes 1 asendatakse kuupäev "31. detsember 1987" kuupäevaga "30. november 1988".

Artikkel 2

1. Liikmesriigid võtavad käesoleva direktiivi täitmiseks vajalikud meetmed hiljemalt 30. novembriks 1988 ja teatavad sellest viivitamata komisjonile.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.

Artikkel 3

Käesolev direktiiv on adresseeritud liikmesriikidele.

Brüssel, 22. detsember 1987

Komisjoni nimel

asepresident

COCKFIELD

1 EÜT L 250, 23.9.1980, lk 7.

2 EÜT L 24, 30.1.1976, lk 21.

3 EÜT L 38, 7.2.1987, lk 1.

4 EÜT L 63, 9.3.1988, lk 16.
Nõukogu direktiiv,

3. mai 1988,

millega muudetakse direktiivi 74/150/EMÜ põllu- ja metsamajanduslike ratastraktorite tüübikinnitusega seotud liikmesriikide õigusaktide ühtlustamise kohta

(88/297/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100 A,

võttes arvesse komisjoni ettepanekut, [1]

koostöös Euroopa Parlamendiga, [2]

võttes arvesse majandus- ja sotsiaalkomitee arvamust [3]

ning arvestades, et:

on vaja võtta meetmeid, mille eesmärgiks on järkjärguline ühtse siseturu loomine 31. detsembriks 1992; arvestades, et siseturg kujutab endast sisepiirideta ala, kus on tagatud kaupade, isikute, teenuste ja kapitali vaba liikumine;

direktiiv 74/150/EMÜ, [4] viimati muudetud direktiiviga 82/890/EMÜ, [5] sisaldab loendit osadest ja omadustest tähisega "SD", mis tähendab, et ühenduse direktiivid on vastu võetud või tuleb vastu võtta; arvestades, et ühenduse eeskirjade vastuvõtmine mõnede nende osade või omaduste kohta on muutunud üleliigseks, kuna neid kasutatakse nüüd traktorite tootmises üha harvemini või need on asendatud teiste seadistega, mis on sellest saadik muutunud kohustuslikeks;

traktoritele EMÜ tüübikinnituse andmist reguleerivate ühenduse eeskirjade hulgas on võimalik need, mis on seotud kõnealuste osade või omadustega, asendada iseloomustusega, et need vastavad tootja esitatud andmetele ja teabele,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 74/150/EMÜ II lisas asendatakse lühend "SD" punktide 7.3.4, 7.5 ja 7.6.3 vastas lühendiga "CONF".

Artikkel 2

1. Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembril 1988. Liikmesriigid teatavad sellest viivitamata komisjonile.

2. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide tekst edastatakse komisjonile.

Artikkel 3

Käesolev direktiiv on adresseeritud liikmesriikidele.

Brüssel, 3. mai 1988

Nõukogu nimel

eesistuja

M. Bangemann

[1] EÜT C 88, 3.4.1987, lk 10.

[2] EÜT C 156, 15.6.1987, lk 190 ja EÜT C 94, 11.4.1988, lk 66.

[3] EÜT C 180, 8.7.1987, lk 15.

[4] EÜT L 84, 28.3.1974, lk 10.

[5] EÜT L 378, 31.12.1982, lk 45.

--------------------------------------------------
Official Journal L 200 , 26/07/1988 P. 0031 - 0031

Finnish special edition: Chapter 13 Volume 17 P. 0105

Swedish special edition: Chapter 13 Volume 17 P. 0105



KOMISJONI DIREKTIIV, 22. juuni 1988, millega kohandatakse tehnika arenguga nõukogu direktiivi 74/152/EMÜ põllu- ja metsamajanduslike ratastraktorite maksimaalset valmistajakiirust ja koormaplatvorme käsitlevate liikmesriikide õigusaktide ühtlustamise kohta (88/412/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta,[1] viimati muudetud direktiiviga 88/297/EMÜ[2], eriti selle artiklit 11, ning arvestades, et: silmas pidades omandatud kogemusi ja võttes arvesse praegust tehnikataset, on nüüd võimalik muuta nõukogu direktiivi 74/152/EMÜ[3], muudetud direktiiviga 82/890/EMÜ[4], teatud sätted täpsemaks ja täielikumaks; käesolevas direktiivis ettenähtud meetmed on kooskõlas põllumajandus- või metsatraktorite kaubanduselt tehniliste tõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 74/152/EMÜ lisas asendatakse punkt 1.3 alljärgnevaga: "1.3. Katse ajaks peavad traktorile olema paigaldatud uued õhkrehvid, mille suurima veereraadiuse on traktori jaoks kindlaks määranud tootja". Artikkel 2 1. Alates 1. oktoobrist 1988 ei või ükski liikmesriik: - keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 viimases taandes nimetatud dokumendi väljastamisest ega siseriikliku tüübikinnituse andmisest, ega - keelata traktorite kasutuselevõtmist, kui seda tüüpi traktori või traktorite maksimaalne valmistajakiirus ja koormaplatvormid vastavad käesoleva direktiivi sätetele. 2. Alates 1. oktoobrist 1989 liikmesriigid: - ei või enam väljastada direktiivi 74/150/EMÜ artikli 10 lõike 1 viimases taandes nimetatud dokumenti traktoritüübile, mille maksimaalne valmistajakiirus ja koormaplatvormid ei vasta käesoleva direktiivi sätetele; - võivad keelduda siseriikliku tüübikinnituse andmisest traktoritüübile, mille maksimaalne valmistajakiirus ja koormaplatvormid ei vasta käesoleva direktiivi sätetele. Artikkel 3 Liikmesriigid jõustavad käesoleva direktiivi järgimiseks vajalikud õigusnormid hiljemalt 30. septembril 1988. Liikmesriigid teatavad sellest viivitamata komisjonile. Artikkel 4 Käesolev direktiiv on adresseeritud liikmesriikidele. Brüssel, 22. juuni 1988. Komisjoni nimel asepresident COCKFIELD [1] EÜT L 84, 28.3.1974, lk 10. [2] EÜT L 126, 20.5.1988, lk 52. [3] EÜT L 84, 28.3.1974, lk 33. [4] EÜT L 378, 31.12.1982, lk 45.
Euroopa Liidu Teataja L 200 , 26/07/1988 Lk 0030 - 0030

Soomekeelne eriväljaanne: Peatükk 13 Köide 17 Lk 0104

Rootsikeelne eriväljaanne: Peatükk 13 Köide 17 Lk 0104



Komisjoni direktiiv, 21. juuni 1988, millega kohandatakse tehnika arenguga nõukogu direktiivi 75/321/EMÜ põllu- või metsamajanduslike ratastraktorite roolisüsteemi käsitlevate liikmesriikide õigusaktide ühtlustamise kohta (88/411/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] viimati muudetud direktiiviga 88/297/EMÜ, [2] eriti selle artiklit 11, ning arvestades, et: tänu saadud kogemustele ja käesoleva hetke tehnoloogilistele võimalustele saab nõukogu direktiivi 75/321/EMÜ, [3] muudetud direktiiviga 82/890/EMÜ, [4] teatud sätteid täpsemaks muuta ja täiustada; käesolevas direktiivis ettenähtud meetmed on kooskõlas põllumajandus- või metsatraktorite kaubanduselt tehniliste tõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 75/321/EMÜ lisa muudetakse järgmiselt. - Punktis 2.2.1.2 lisatakse sõnadele "Abiseadmestikuga roolisüsteemi korral" sõnad "mis pole ühenduses muude seadmetega". - Punktis 2.2.4.1.1 asendatakse esimese lõigu eelviimane lause "Rooli- ja pidurisüsteemidel ei tohi olla ühine energiaallikas" järgmise lausega: "Piiramata direktiivi 76/432/EMÜ pidurisüsteemi puudutavate sätete kohaldamist, ei tohi roolisüsteemi rakendamiseks vajaminev jõud juhul, kui hüdraulilise roolisüsteemi ja hüdraulilise pidurisüsteemi vahel on hüdrauliline ühendus ning mõlemad saavad energiat ühest ja samast allikast, ületada ühe süsteemi rikke korral 40 daN". Artikkel 2 1. Alates 1. oktoobrist 1988 ei tohi ükski liikmesriik: - keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 viimases taandes nimetatud dokumendi väljastamisest, siseriikliku tüübikinnituse andmisest, ega - keelata traktorite kasutuselevõtmist, kui nimetatud traktori või traktorite tüübi roolisüsteem vastab käesoleva direktiivi sätetele. 2. Alates 1. oktoobrist 1989 liikmesriigid: - ei tohi enam väljastada direktiivi 74/150/EMÜ artikli 10 lõike 1 viimases taandes nimetatud dokumenti traktoritüübile, mille roolisüsteem ei vasta käesoleva direktiivi sätetele, - võivad keelduda siseriikliku tüübikinnituse andmisest traktoritüübile, mille roolisüsteem ei vasta käesoleva direktiivi sätetele. Artikkel 3 Liikmesriigid jõustavad käesoleva direktiivi täitmiseks vajalikud õigusnormid hiljemalt 30. septembriks 1988 ja teatavad nendest viivitamata komisjonile. Artikkel 4 Käesolev direktiiv on adresseeritud liikmesriikidele. Brüssel, 21. juuni 1988 Komisjoni nimel asepresident Cockfield [1] EÜT L 84, 28.3.1974, lk 10. [2] EÜT L 126, 20.5.1998, lk 52. [3] EÜT L 147, 9.6.1975, lk 24. [4] EÜT L 378, 31.12.1982, lk 45. --------------------------------------------------